อยุธยาอัดโปรโมชัน กระตุ้น‘LTFRMF’
&nbsp;
10 ส.ค. 2554

โพสต์ทูเดย์ — กรุงศรีฟันด์ กระตุ้นยอดขาย LTFRMF ตั้งแต่ต้นปี ลุยโปรโมชันสุดคุ้มไม่ต้องรอซื้อปลายปี
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน อยุธยา (กรุงศรีฟันด์) เปิดเผยว่า กรุงศรีฟันด์ ได้ออกแคมเปญเพื่อกระตุ้นผู้ลงทุนด้วยโปรโมชันพิเศษเมื่อลงทุนในกองทุนเพื่อสิทธิประโยชน์ทางภาษี กับกองทุนหุ้นระยะยาว (LTF) และกองทุนเพื่อการเลี้ยงชีพ (RMF) ของกรุงศรีฟันด์ รับ 4 สิทธิพิเศษโดยไม่ต้องรอซื้อปลายปี
สิทธิที่ 1 AYF Regular Saving Plan เมื่อลงทุนขั้นต่ำ 5,000 บาทติดต่อกันอย่างน้อย 4 เดือน รับโบนัสเป็นหน่วยลงทุนกองทุนเปิดอยุธยาโกลด์ (AYFGOLD) มูลค่าสูงสุด 650 บาท สิทธิที่ 2 Early Bird Reward เมื่อมียอดลงทุนรวม 1 แสนบาทขึ้นไป ภายใน 30 มิ.ย. 2553 รับโบนัสเป็นหน่วยลงทุนกองทุนเปิดอยุธยาตราสารเงินพลัส (AYFCASHPLS) มูลค่าสูงสุด 3,000 บาท
สิทธิที่ 3 Reward Point เมื่อลงทุนตั้งแต่ 1 เม.ย.30 มิ.ย. 2553 ด้วยบัตรเครดิตในเครือธนาคารกรุงศรีฯ ทุกๆ เงินลงทุน 100 บาท รับคะแนน สะสม 1 คะแนน และสิทธิที่ 4 Annual Reward เมื่อมียอดลงทุนรวมตลอดทั้งปี 2553 ตั้งแต่ 5 หมื่นบาทขึ้นไป รับโบนัสเป็นหน่วยลงทุนกองทุนเปิดอยุธยาตราสารเงินพลัส (AYFCASHPLS) มูลค่าสูงสุด 1 หมื่นบาท
การลงทุนในกองทุนเพื่อลดหย่อนภาษี มีประโยชน์อย่างยิ่งสำหรับบุคคลทั่วไปที่ต้องเสียภาษีเป็นประจำทุกปี ดังนั้น รุงศรีฟันด์ จึงได้ออกแคมเปญเพื่อกระตุ้นการลงทุนดังกล่าว ด้วยการมอบสิทธิพิเศษ 4 สิทธิ์ดังกล่าวข้างต้น ไม่ว่าจะเป็น สิทธิ์ที่ 1 กับ AYF Regular Saving Plan โปรแกรมการลงทุนแบบประจำที่จัดขึ้นเป็นประจำทุกปี เพื่อแนะนำการลงทุนแบบทยอยลงทุน ซึ่งจะเป็นการลงทุนที่จะช่วยให้ท่านลดความเสี่ยงด้วยการลงทุนเฉลี่ยไปทุกเดือน และเนื่องด้วยปัจจัยทางการเมืองและเศรษฐกิจในช่วงเวลานี้ ส่งผลให้ตลาดหุ้นไทยมีความผันผวน ดังนั้น การลงทุนแบบสม่ำเสมอเป็นแนวทางที่เหมาะสมไม่ต้องรอจนถึงปลายปี เป็นการเสริมสร้างวินัยการลงทุนให้นักลงทุนได้เริ่มลงมือลงทุนจริงๆ นอกจากนี้การลงทุนอย่างสม่ำเสมอยังเป็นวิธีการช่วยลดความเสี่ยงที่จะลงทุนในหุ้นขณะที่มีราคาสูงอีกด้วย และสำหรับนักลงทุนที่เริ่มลงทุนตั้งแต่วันนี้ถึง 30 มิ.ย. จะได้รับสิทธิ์ที่ 2 เพิ่มเติม รวมไปถึงหากซื้อหน่วยลงทุนด้วยบัตรเครดิตในเครือของธนาคารกรุงศรีฯ จะยังได้รับคะแนนสะสมเพิ่มเติมอีกด้วยตามสิทธิ์ที่ 3 นอกจากนี้ ยังคงเหมือนเช่นปีที่ผ่านมา จะมีการนับยอดรวมเงินลงทุนตลอดทั้งปี เพื่อให้โบนัสเพิ่มเติมตามสิทธิ์ที่ 4 อีกด้วย 
แคมเปญนี้สำหรับการลงทุนในกองทุน LTF และ RMF ของกรุงศรีฟันด์ทุกกองทุน ยกเว้น 4 กองทุนนี้ กองทุนเปิดอยุธยาตราสารเงินเพื่อการเลี้ยงชีพ (ได้แก่ AYFCASHRMF, ) กองทุนเปิดอยุธยาพันธบัตรเพื่อการเลี้ยงชีพ (AYFGOVRMF, กองทุนเปิดกรุงศรีพันธบัตรระยะยาวเพื่อการเลี้ยงชีพ (KFLT GOVRMF และ กองทุนเปิดกรุงศรีตราสารหนี้ระยะกลางเพื่อการเลี้ยงชีพ (KFMTFIRMF